Die meeste mense wat die Noord-Kaap besoek, mik soontoe as dit blommetyd is. Dié provinsie se dorpe en afdraaipaadjies bied egter regdeur die jaar genoeg om te sien en te beleef; jy hoef nie vir die blomseisoen te wag nie, meen Ilse Zietsman.
Dit was ’n blitsbesoek. Maar by die landgoed L’Avenir is blitsbesoeke nie ’n moet nie, want hier wil jy by die piekniektafels sit en oor die damwaters kyk, terwyl Simonsberg in die agtergrond wag hou oor Stellenbosch. En dan moet jy genoeg tyd hê om hul tuin te kom verken. Nee, hier moet jy lank kuier, het Malani Venter gevind.